GTB พุ่ง 7% หลังคว้าออเดอร์เครื่องกำเนิดไอน้ำแบบท่อน้ำจากลูกค้าเยอรมัน มูลค่าเฉียด 90 ลบ.
GTB พุ่ง 7% หลังคว้าออเดอร์เครื่องกำเนิดไอน้ำแบบท่อน้ำจากลูกค้าเยอรมัน มูลค่าเฉียด 90 ลบ. โดย ณ เวลา 15.45 น. ราคาอยู่ที่ 0.64 บาท บวก 0.04 บาท หรือ 6.67% สูงสุดที่ 0.69 บาท ต่ำสุดที่ 0.63 บาท ด้วยมูลค่าซื้อขาย 5.65 ล้านบาท
22 ส.ค. 2562

ผู้สื่อข่าวรายงานว่า ราคาหุ้น บริษัท เจตาแบค จำกัด (มหาชน) หรือ GTB ล่าสุด ณ เวลา 15.45 น. อยู่ที่ 0.64 บาท บวก 0.04 บาท หรือ 6.67% สูงสุดที่ 0.69 บาท ต่ำสุดที่ 0.63 บาท ด้วยมูลค่าซื้อขาย 5.65 ล้านบาท
 

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบเกือบ 2 เดือน นับตั้งแต่ราคาหุ้นอยู่ที่ระดับ 0.64 บาท เมื่อวันที่ 27 มิ.ย.2562
สำหรับปัจจัยที่ส่งผลให้ราคาหุ้น GTB ปรับตัวเพิ่มขึ้น คาดว่ามาจากการที่บริษัทฯได้รับออเดอร์มูลค่า 88.87 ล้านบาท
โดย GTB เปิดเผยว่า บริษัทฯ ได้รับคำสั่งซื้อเครื่องกำเนิดไอน้ำแบบท่อน้ำ (Water Tube Boiler) ชนิดความดันสูง (High Pressure) ไอน้ำร้อนยิ่งยวด(Superheated Temperature) มูลค่าโครงการประมาณ 2,600,000 ยูโร หรือคิดเป็นเงินไทยประมาณ 88,868,000 บาท (คำนวณที่อัตรา 1 ยูโร ต่อ 34.17 บาทไทย ณ วันที่ 22 ส.ค.62) จากบริษัท ARVOS GmbH ประเทศสหพันธ์สาธารณรัฐเยอรมนี เพื่อนำไปติดตั้งที่โรงงานของลูกค้าในประเทศสิงคโปร์ โดยมีกำหนดส่งมอบสินค้าภายในไตรมาส 3/63